section_heading: Područje rasprostranjenosti u svijetu i RH
paragraph_text: Žutarica je rasprostranjena u gotovo cijeloj Europi. Mediteranske populacije, pa tako i one Hrvatske, gnjezdarice su i stanarice, prisutne tijekom cijele godine. Ptice koje su rasprostranjene u središnjoj Europi zimuju na Mediteranu. U jesen migriraju od rujna do studenog, a u proljeće se vraćaju na sjeveru od veljače do svibnja.